JUMAL KÕNELEB
Tere jälle!
Täna jätkame tervenemise teemal.
Me ei räägi haigustest, vaid tervenemisest,
sest see on sõnum, mida paljud meist vajavad.
Ma ise ei võitnud haigusi enne, kui sain teada, mis on Jumala tahe.
Tegin seda alles siis, kui leidsin ja nägin, kui mustvalge on Jumala tahe,
et Ta tõesti tahab, et ma oleksin terve.
Kui Ta mu lõi, tegi Ta mind terveks ja vabaks.
Alles siis, kui mõistsin, milline on Jumala tahe,
leidsin ma aluse, mille peal seista.
Sellepärast me räägimegi sellest, et see alus on vähemalt minu elus
ja minu teada ka Joy ning paljude teiste elus,
otsustava tähtsusega.
Just siis, kui võitleme erinevate haigustega,
peame teadma, et Jumal on meie poolel.
Ta pole meie vastu.
Oma eludes oleme tõesti märganud, et see teema pole sugugi lihtne.
Ei ole. See on harva lihtne.
- Tõesti väge harva.
Võib-olla on see sinu jaoks lihtne, kes sa meid kodus vaatad,
aga see pole meie jaoks olnud lihtne.
See ei tule automaatselt.
Ei läinud nii, et usule tulles saime kohe kõigest terveks.
Ja peale seda oleme olnud terved. - Ei, see pole nii.
Oleme pidanud selle üle mõtlema ja sellesse teemasse süvenema.
Oleme seisnud mitmel korral Issanda ees küsimusega:
"Miks see ei toimi? Milles on viga?"
Miks on Piiblis sellised sõnad:
"Tema haavade kaudu olen ma terveks saanud."?
Ometi on mu ihus tunda päevast päeva haigust.
Miks siin on niimoodi kirjutatud? Kuidas Sa, Issand, võid nii öelda?
Kuidas Sa, Jeesus, võid öelda, et kõik, kes tulid Su juurde,
said terveks,
kui mina olen tulnud sinu juurde 10, 25 ja 100 korda,
aga ikka see valu närib mu ihu. Miks, Issand?
Just nende valude ja küsimustega võitlejate eest me palume täna,
et see sõnum võiks sind täna üles tõsta ja aidata. Aamen.
Märkasime ka seda, et ei tohi alla anda.
Kui ma hoian küünte ja hammastega kinni
ja otsin Tema tahet ning ei anna järele,
lähen ikka ja uuesti ning muudkui küsin ja küsin,
loen ja loen ning kuulan inimesi, kes tõesti on võitnud selles asjas,
kes tervenevad korduvalt,
kes panevad käed haigete peale ja need saavad terveks.
Oleme kuulnud, mida nad räägivad ja miks see toimib nende eludes.
Ikka ja jälle. Korduvalt. Siis on hakanud imed sündima.
See algas juba 20 aastat tagasi.
Nii meie eludes, kui meie laste eludes.
Ikka ja jälle.
Tänagi, kui haigus ründab, peame taas süvenema sellesse,
mõtlema selle üle ja võtma sellest sõnumist kinni.
Aga igakord juhtub see sama asi ja elu, mis on Jumala Sõnas, mõjub.
See toob rõõmu ja mõjub ihus ning toob selle tervise.
Imeline on see, et see asi toimib.
Jah. Aga samal ajal, nagu ütlesid, ei juhtu see iseenesest.
See ei toimi nii, et kord said usklikuks
ja siis oled elu lõpuni terve.
Ei piisa, et lihtsalt ütled: "Tänu Jeesus!" ja oled ikka terve.
Vähemalt meil ei ole nii.
Sellepärast süveneme sellesse korralikult,
teades, et see on paljudele paras väljakutse.
Oleme saanud nii palju võite, mistõttu me ei räägi pelgalt teooriast.
See on meie elu praktika.
Minu meelest on see oluline, et see toimib ka praktikas.
Kui see on vaid imekaunis teooria ja uhke teoloogia kaunite sõnadega,
siis ei lohuta see kedagi.
Kui aga Jeesus on sama eile, täna ja igavesti -
Tema, kes tervendas kõik haiged, kes tulid Tema juurde,
siis peab Ta olema sama.
Sellest tuleb kinni pidada igas olukorras kõigele vaatamata.
See ongi võitlus, mida me peame võitlema.
Täna plaanime süveneda Piibli lunastuspeatükki.
See on Jesaja raamatu 53. peatükk.
Siin rajatakse alus kogu tervenemise teemale.
Kõigile neile küsimustele: miks Jeesus tervendab?
Milline on seaduslik põhjus, miks Ta soovib tervendada?
Miks Ta tahab kõiki tervendada? Miks Ta tahab mind tervendada?
Jesaja 53 on peatükk, mida tõesti tasub uurida.
Siin on kirjas nii suured ja imelised sõnad.
Me peame lugema seda aeglaselt. Peame lugema seda sõna sõnalt.
Peame selle üle mõtisklema ja küsima, mida Issand mõtleb?
Kuidas siin on nii kirjutatud? Miks siin on nii kirjutatud?
Imeline on, et Sõna hakkab avanema ja me hakkame mõistma seda,
et Ta tõesti mõtleb seda, mis siia on kirjutatud.
See, et Ta on meie haigused kandnud,
tuleb taas esile Uues Testamendis. Jeesus ja Peetrus räägivad sellest.
Tervenemise imed hakkavad siis sündima meie eludes.
Tervenemisel leidub siis ka alus. Piibel ütleb, et tõde teeb vabaks.
Tõde Jumala tahte kohta.
Meie usk sünnib seal, kus tuntakse Jumala tahet.
Me ei või uskuda tervenemisse ja kindlalt võidelda tervise eest,
kui me pole sajaprotsendiliselt kindlad, et Jumal tahab tervendada.
Kui oled sajaprotsendiliselt kindel, julged uskuda ja hoida sellest kinni.
Olgu kuitahes kitsas käes.
Alustame Jesaja raamatu 53 peatüki 1. salmist:
"Kes usub meie kuulutust
ja kellele on ilmutatud Issanda käsivars?
Sest ta tõusis meie ees nagu võsuke, otsekui juur põuasest maast.
Ei olnud tal kuju ega ilu, et teda vaadata,
ega olnud tal välimust, et teda ihaldada."
Siin räägitakse Jeesusest ja Tema surmast ristipuul.
"Ta oli põlatud ja inimeste poolt hüljatud,
valude mees ja haigustega tuttav,
niisugune, kelle pealt silmad ära pööratakse:
ta oli põlatud ja me ei hoolinud temast.
Ent tõeliselt võttis ta enese peale meie haigused ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Ent tõeliselt võttis Ta enese peale meie haigused.
Ta kandis ära meie haigused.
Ma tean, millised mõtted su südames praegu liiguvad.
Kõik need "agad".
"Ma olen nii kaua aega olnud haige ja mu eest on palvetatud nii palju.
See ei saa paika pidada."
Miks? Kuidas? Millepärast? Ei. Ei. Sinus on sisemine konflikt.
Kuidas saab nii öelda, et Ta kandis meie haigused ära?
Ta võttis enese peale meie valud.
Tema võttis need enese peale.
Tema haavade kaudu oleme me terved.
Juba oleme.
Tahaksin rääkida selle kohta ühe tähendamissõna.
See on selline mõistujutt.
Ma püüan selle kaudu mõista, mida see kirjakoht tähendab?
Uurime seda asja. Mõtleme ja uurime seda asja.
Mõtleme, et mu ihus on mingi kummaline uus valutunne.
Olen juba ammu märganud, et kõik ei ole päris korras.
Tunnen valu, mida varem polnud ja see teeb mind murelikuks.
Mõtlen, et peaksin minema arsti juurde.
Peaks laskma uurida, mis minuga õieti toimub?
Lähen arsti juurde ja mind saadetakse uuringutele.
Minult võetakse vereproov ja tehakse erinevaid analüüse.
Siis tuleb mulle koju kiri, millega mind kutsutakse tagasi.
Mul on halb eelaimdus.
Kirjas on lause: "Valmistuge pikemaks haiglasse jäämiseks."
Juba sellest mõistan, et tegu on millegi tõsisega.
Ma ütlen tööandjale, et mind ei ole nüüd mõnda aega
ja ütlen perele, et lähen haiglasse ega tea, millal saan tagasi koju.
Pakin kokku riided ja hambaharja ning mõned kõige olulisemad asjad.
Lähen haiglasse.
Haigla on tohutult suur ehitis.
Seal on mitmeid hooneid ja kiiraabiautod sõidavad hoovi.
Juba haigla juures tekkib mul hirm.
Haigla juures istuvad patsiendid helesinistes ja roosades haiglariietes.
Nad on kahvatute väsinud nägudega.
Mul on hirm.
Lähen sisse ja istun ootama. Mulle antakse järjekorranumber.
Arst tuleb ja hüüab mu nime.
Märkan, kuidas ta mind kohtleb.
Ta ei vaata mulle silma. Mõistan, et tal pole häid uudiseid.
Istun ja arst avab haigusloo.
Tal on käes uuringutulemused.
Ta kavatseb nendest mulle rääkida ja panna mulle diagnoosi.
Kui arst on alustamas, avaneb kõrvalruumi uks.
Sisse astub Inimese Poeg.
Ma tunnen Ta kohe ära.
Täiesti tavalise mehe nägu, aga ma tean, kes Ta on.
Ta vaatab mind tohutu helluse ja armastusega.
Kohe, kui ta ruumi siseneb, täidab mind turvatunne.
Hirm sulab ära.
Ta vaatab mind nii suure armastusega.
Tema läheduses on mul kohe turvaline tunne.
Ma imestan, miks Ta siin o . Kas Tal pole tähtsamaid tegemisi?
Ta pöördub arsti poole ja küsib:
"Kas ma võiksin saada selle diagnoosi Joy asemel endale?"
Arst on hämmingus. Mina samuti.
Kumbki meist ei tea, kuidas Talle vastata.
Me teame, kes Ta on.
Teame, et Tema võiks seda teha.
Ta ütleb, et selle pärast Ta on tulnud siia maa peale.
"See ongi minu ülesanne. Ma tulin, et seda haigust kanda."
Arst mõtleb ja ütleb, et tema ei näe mingit takistust.
Kui Te seda soovite, siis olgu peale.
Kui Issand soovib - olgu siis nii.
"Sina, Joy, võid koju minna, me jätkame siit siis ise."
Arst hakkab uuringute vastuseid lugema.
Ütleb selle diagnoosi.
Kui arst seda teeb, näen ma, et mu Issanda ihus toimub midagi.
Valu tabab Teda, Ta läheb näost valgeks.
Märkan, et Ta tõmbub kokku ja näen, et haigus mõjub Talle.
Hooldusõde tuleb ja toob Talle haiglariided.
Ta viiakse ära uuringutele ja Ta peab läbima raviprotseduurid.
Oma südames ma tean, et need ei aita Teda.
Arstide püüdlustele vaatamata, saab see Talle surmavaks.
Ta sureb aeglast ja piinarikast surma.
Ta saab kannatada.
Seal ma seisan.
Mida ma peaksin tegema?
Lähen oma väikese kompsuga haigla vastuvõturuumist välja.
Hingan sügavalt sisse. Tunnen end väga ebareaalselt.
Ma lähen haiglast välja ega mõista, mis õigupoolest on toimunud?
Mul on hea olla, mu ihu näib täitsa normaalne,
ma ei tunne mingit valu ja kõik on nagu enne.
Ma ei saagi muud teha kui koju helistada, et tulen.
Järgmisel päeval lähen jälle tööle.
Minu elu läheb ikkagi edasi.
Mina saan eluga edasi minna.
Tema kannatab.
Ma tean, et see oli lihtsalt lugu.
Aga lugedes Jesaja raamatu 53. peatükki
ja võttes seda sõna tõe pähe,
näeme, et Tema kandis meie haigused
ja võttis enese peale meie valud.
Teda haavati meie eksimuste pärast,
peksti meie süütegude tõttu, karistus oli Tema peal,
et meil/minul oleks rahu.
Tema haavade kaudu oleme me saanud terveks.
Aitäh, Joy! See oli väga liigutav lugu.
Väga hea võrdpilt.
Kui näeme Jeesust ristil, võime küsida: miks?
Miks Ta läks minu eest ristile ja lepitas minu patud?
Samamoodi nagu Joy oli selles loos imestunud.
Jeesus teeb seda kõike üksnes armastusest.
Ta kannatab meie asemel.
Nagu selles loos Joy rääkis.
Ta võttis selle diagnoosi endale.
Ta võttis selle haiguse endale, kuigi polnud seda ära teeninud.
Ta oli valmis seda kõike tegema, kui meie olime alles patused.
Ta oli valmis surema ja kannatama kõikide eest.
Teadmata ette, kas keegi üldse usub?
Seetõttu algabki Jesaja raamat 53 ptk. sõnadega: "Kes on uskunud".
Kas keegi usub seda headust, armu ja mõistetamatut headust,
mida Jeesus näitas ristil sinu ja minu eest surres?
Just selletõttu, et see arm on üle mõistuse,
on see ehtne evangeelium, mis läheb sügavale südamesse.
Selle ees ei saa teha muud, kui olla vaiki ja imetleda.
Selline ongi meie Jumal. Just selline on meie Jumal.
Ma tegin nii nagu ma alati teen.
Hakkasin seda uurima.
Ma arvasin, et see ei saa olla tõsi.
Ma ei ole kunagi midagi sellist kuulnud.
Olen küll mitmeid kordi kuulnud neid sõnu,
aga kas see võib päriselt paika pidada ka minu olukorras?
Kas võin käia sõnahaaval algkeele sõnad läbi?
"Ent tõeliselt võttis ta enese peale meie haigused."
Sõna "haigused" tähendab tõbesid, kurvastust, katastroofi,
suurt õnnetust, ahastust.
Sõna "kandma" tuleb sõnast "naza" ja tähendab "tõstis, võttis vastu,
kannatas, kandis, kandis ära, pani selga, säilitas".
"Valud" tuleb sõnast "makoob".
See on valu, vaev, kurvastus, ahastus.
"Enese peale võtma" tuleb sõnast "sabaal",
mis tähendab "kanda, olla koormatud ja vaevatud".
Selgelt tuleb välja, et Ta kandis, võttis enese peale, kannatas,
viis ära ja pani enesele selga, et mina võiksin olla vaba.
Palvetame.
Tänu, Issand, selle üle mõistuse suure armu eest.
Selle eest, mida oled juba teinud ristil meie kõikide eest.
Tänu, Jeesus, et sa puudutad just nüüd kõiki masendunuid,
eri moel haigestunud inimesi, igaühte meist, kes vajab täna abi.
Tänu, Jeesus, et kandsid kõik, et me võiksime olla vabad.
Sina said needuse meie eest, et me võiks olla õnnistatud.
Tänu, Issand, et selle tõe alusel võime kuulutada kõigile praegu
vabadust kogu pimedusest, kogu needusest,
kõigist haigustest ja kogu valust, Jeesuse nimel.
Tänu, Issand, et Su nimi on võimas vabastamaks praegu igat ühte.
Tänu, Issand, et Püha Vaimu kaudu puudutad igat ühte ja tood vabaduse,
tood tervise ja vabaduse igaühe ihusse.
Jeesuse nimel, aamen.
Aamen.
Tänu Jeesusele selle eest, mida Ta on meie eest teinud.
Kui soovid meie töö kohta rohkem teada saada,
võid külastada meie kodulehekülge: www.kristillinenkoulu.org
Sealt võid tellida ka neid raamatuid,
mis aitavad leida lähedasema suhte Jeesusega.
Kui soovid toetada seda kanalit ja telesaadete tegemist,
võid kasvõi kohe helistada annetusnumbrile 900 1777 (7 eur'i).
Võid kasutada ka kontonumbreid, mida näed saate lõpus ekraanil.
Ole õnnistatud Jeesuse nimel. Ole terve Jeesuse nimel.
Ole vaba Jeesuse nimel ja püsi tervena Jeesuse nimel.
Aamen.
TV7 annetustelefon: 900 1777 (7 eur'i) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin